ระเบียบกระทรวงศึกษาธิการระเบียบกระทรวงศึกษาธิการว่าด้วยการตรวจคุณภาพหนังสือเรียนของเอกชนที่ใช้ในสถานศึกษาในสังกัดและในกำกับของสำนักงานส่งเสริมการศึกษานอกระบบและการศึกษาตามอัธยาศัยตามหลักสูตรการศึกษานอกระบบระดับการศึกษาขั้นพื้นฐานพุทธศักราช ๒๕๕๑พ.ศ. ๒๕๕๓ โดยที่ได้มีการประกาศใช้หลักสูตรการศึกษานอกระบบระดับการศึกษาขั้นพื้นฐานพุทธศักราช ๒๕๕๑ และหลักสูตรนี้ได้ใช้ในสถานศึกษาในสังกัดและในกำกับของสำนักงานส่งเสริมการศึกษานอกระบบและการศึกษาตามอัธยาศัยซึ่งการจัดการเรียนการสอนมีความจำเป็นต้องใช้สื่อการเรียนรู้ที่มีคุณภาพอันจะส่งผลให้ผู้เรียนมีความรู้ความสามารถทักษะและคุณลักษณะที่พึงประสงค์ ตรงตามมาตรฐานของหลักสูตรอาศัยอำนาจตามความในมาตรา๑๒ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖กระทรวงศึกษาธิการ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงศึกษาธิการว่าด้วยการตรวจคุณภาพหนังสือเรียนของเอกชนที่ใช้ในสถานศึกษาในสังกัดและในกำกับสำนักงานส่งเสริมการศึกษานอกระบบและการศึกษาตามอัธยาศัยตามหลักสูตรการศึกษานอกระบบระดับการศึกษาขั้นพื้นฐาน พุทธศักราช ๒๕๕๑ พ.ศ. ๒๕๕๓ข้อ๒[๑]ระเบียบนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้หนังสือเรียน หมายถึงเอกสารที่จัดเป็นรูปเล่มใช้สำหรับการเรียนมีสาระตรงตามที่ระบุไว้ในหลักสูตรอย่างถูกต้องอาจจะมีลักษณะเป็นหนังสือเล่มเดียวตามสาระการเรียนรู้ หรือรายวิชาใด หรือเป็นชุดคือมีหลายเล่มในชุดเดียวกันก็ได้และอาจจะมีแบบฝึกหัดประกอบสำหรับให้ผู้เรียนฝึกปฏิบัติหรืออาจจะมีชื่อเรียกเป็นอย่างอื่น เช่น แบบเรียนตำราเรียน คู่มือเรียน เป็นต้นสถานศึกษา หมายถึงสถานศึกษาในสังกัดและในกำกับของสำนักงานส่งเสริมการศึกษานอกระบบและการศึกษาตามอัธยาศัยเอกชน หมายถึงผู้ที่มีความประสงค์จะจัดทำหรือผลิตหนังสือเรียนตามหลักสูตรการศึกษานอกระบบระดับการศึกษาขั้นพื้นฐาน พุทธศักราช ๒๕๕๑ข้อ๔ ให้มีการตรวจคุณภาพหนังสือเรียนของเอกชนที่ใช้ในสถานศึกษาตามหลักสูตรการศึกษานอกระบบระดับการศึกษาขั้นพื้นฐาน พุทธศักราช ๒๕๕๑โดยให้มีการตรวจคุณภาพหนังสือเรียนที่เอกชนขออนุญาตใช้ในสถานศึกษาตามประกาศของสำนักงานส่งเสริมการศึกษานอกระบบและการศึกษาตามอัธยาศัยข้อ๕ ให้เลขาธิการสำนักงานส่งเสริมการศึกษานอกระบบและการศึกษาตามอัธยาศัยเป็นผู้แต่งตั้งคณะกรรมการตรวจคุณภาพหนังสือเรียนข้อ๖ ให้คณะกรรมการที่ได้รับแต่งตั้งดำเนินการตรวจคุณภาพหนังสือเรียนตามแนวปฏิบัติที่สำนักงานส่งเสริมการศึกษานอกระบบและการศึกษาตามอัธยาศัย กำหนดข้อ๗ คณะกรรมการที่ได้รับแต่งตั้งให้เป็นผู้ตรวจคุณภาพหนังสือเรียนเล่มใดจะต้องตรวจด้วยตนเอง ต้องรับผิดชอบในการตรวจนั้น ๆโดยตลอดและจะต้องบันทึกผลการตรวจตามข้อ ๖ เสนอต่อสำนักงานส่งเสริมการศึกษานอกระบบและการศึกษาตามอัธยาศัยพร้อมกับคืนต้นฉบับข้อ ๘[๒]ให้เอกชนปฏิบัติตามประกาศของสำนักงานส่งเสริมการศึกษานอกระบบและการศึกษาตามอัธยาศัยตามข้อ ๔ และจะต้องชำระค่าตรวจให้แก่สำนักงานส่งเสริมการศึกษานอกระบบและการศึกษาตามอัธยาศัยตามอัตราที่สำนักงานปลัดกระทรวงศึกษาธิการกำหนด โดยความเห็นชอบของกระทรวงการคลังข้อ๙ ค่าตอบแทนที่จะต้องจ่ายให้แก่ผู้ตรวจให้จ่ายได้ไม่เกินอัตราที่ได้รับอนุญาตจากกระทรวงการคลังข้อ๑๐ หนังสือเรียนที่ผ่านการตรวจแล้วให้สำนักงานปลัดกระทรวงศึกษาธิการอนุญาตให้ใช้ในสถานศึกษาได้ข้อ๑๑ ให้ปลัดกระทรวงศึกษาธิการรักษาการให้เป็นไปตามระเบียบนี้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๔มิถุนายน พ.ศ. ๒๕๕๓ชินวรณ์ บุณยเกียรติรัฐมนตรีว่าการกระทรวงศึกษาธิการระเบียบกระทรวงศึกษาธิการว่าด้วยการตรวจคุณภาพหนังสือเรียนของเอกชนที่ใช้ในสถานศึกษาในสังกัดและในกำกับของสำนักงานส่งเสริมการศึกษานอกระบบและการศึกษาตามอัธยาศัยตามหลักสูตรการศึกษานอกระบบระดับการศึกษาขั้นพื้นฐาน พุทธศักราช ๒๕๕๑ (ฉบับที่ ๒) พ.ศ.๒๕๕๕[๓]ปณตภร/ผู้จัดทำ๑๗ กรกฎาคม ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๙๖ ง/หน้า ๑/๑๐ สิงหาคม ๒๕๕๓[๒] ข้อ ๘แก้ไขเพิ่มเติมโดยระเบียบกระทรวงศึกษาธิการว่าด้วยการตรวจคุณภาพหนังสือเรียนของเอกชนที่ใช้ในสถานศึกษาในสังกัดและในกำกับของสำนักงานส่งเสริมการศึกษานอกระบบและการศึกษาตามอัธยาศัยตามหลักสูตรการศึกษานอกระบบระดับการศึกษาขั้นพื้นฐาน พุทธศักราช ๒๕๕๑ (ฉบับที่ ๒) พ.ศ.๒๕๕๕[๓] ราชกิจจานุเบกษาเล่ม ๑๒๙/ตอนพิเศษ ๑๐๑ ง/หน้า ๑/๒๗ มิถุนายน ๒๕๕๕